हामी दुवै अस्ट्रेलिया गयौ । जिन्दगीमा पहिलो चोटि हवाई यात्रा गरे मैले । छोरो गएको पनि डेढ बर्ष बितिसकेको थियो । उसलाई पनि आफ्नो बाबुलाइ भेट्ने उत्कट इछ्या थियो । करिब चौध घन्टा उडिसकेपछि हामी अस्ट्रेलियाको सिडनि पुग्यौं । एउटा फरक सन्सारमा पुगे म । हिमालय पर्वत तिरै जिन्दगी बिताउछु भनेर हिड्ने मान्छे म सभ्यताको त्यो उत्कृष्ट सहरमा पुगे जाहा मानव सभ्यताको उच्च आधुनिकता भेटिन्थ्यो । छोराको खोजी भयो । तर उस्को मोबाइल स्वीच अफ थियो ।
